Gianfranco Baron/Le gòj e ij dolor
Artorn

Le gòj e ij dolor 
Ëd gòj e 'd dolor mës-cià
a l'é fàita la nòstra vita,
e quandi ti 't ses fortunà
për col'òm ch'as lamenta
ai fà capì për deje na drita
che la strà a l'é pa lusenta.

A-j và ël sol,ëdcò la pieuva
për 'l gieuch ëd l'alternansa
col desideri 'd na vita neuva
a speta 'l seren sensa paura
che dòp ël brut ël bel avansa
copiant l'esempi dla natura.

Ëdco 'nt la vita piena d'amor
a-j son con le gòj e ij sò dolor.

Leteratura piemontèisa
Poesìa
Gianfranco Baron